recursal/SuperWikiNEXT-32B huggingface dataset:
Pilastras no portón do Pazo de Cadaval, Nigrán.
Unha **pilastra** é un piar ou columna achegado a un muro ou parede. A súa función pode ser estrutural, sostendo teito, tellado, entaboamento, moldura ou arquitrabe, ou simplemente decorativa. A pilastra (palabra derivada de *pila*) adoita estar composta dos mesmos elementos construtivos que as columnas ou piares, como son base, fuste e capitel, segundo as diferentes ordes arquitectónicas.

Historia
--------

As primeiras pilastras pétreas coñecidas erixíronse no complexo funerario do faraón Zoser, na actual Saqqara, Exipto, como elemento semi-decorativo, sen perder a súa función estrutural, imitando troncos vexetais agrupados -o seu inmediato precedente-, a modo de columnas achegadas ao final dun muro. Na arquitectura grega existe poucos exemplos de pilastras, debido a que os elementos estruturais configuraban a forma dos edificios. Nas construcións da Roma Antiga utilizáronse profusamente.

Un caso singular de uso de pilastra prodúcese na arquitectura gótica, onde os elementos que soportaban as bóvedas de crucería eran os piares cruciformes (é dicir, en forma de cruz vistos en sección). Estes piares teñen esta forma porque é un piar que en cada unha das súas catro caras «adheríuselle» unha pilastra que é continuación do «nervio» do arco correspondente, conformando o conxunto esta forma de elementos nervados tan característicos do Gótico.

Como a finalidade decorativa das pilastras era moi apreciada, foi perdendo a súa función sustentante, achegándose máis ao muro, incluso ata encastarse nel. Este punto de inflexión foi dado, en xeral, na arquitectura renacentista, especialmente no Cinquecento e Manierismo, e foi usada moi amplamente no Barroco, en especial en fachadas e altares. A proliferación destas no Barroco fixo xurdir variantes da simple pilastra como o estípite, pilastra ou piar cuxo tronco ou fuste está en forma de tronco invertido de pirámide, especialmente abundantes no Barroco español.

Coa evolución da arquitectura, o uso de novos materiais, e o mellor coñecemento do pulo e transmisión das forzas para sustentar a edificación, vaise facendo menos necesario o uso de piares, columnas e pilastras.

Galería de imaxes
-----------------

* Debuxo.Debuxo.
* Catedral de Oaxaca, México.Catedral de Oaxaca, México.
* Catedral de Sogorb, Castelló.Catedral de Sogorb, Castelló.
* Convento en Xàtiva, Valencia.Convento en Xàtiva, Valencia.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pilastra*** |

### Bibliografía

* *Dicionario visual da construción*, Colexio Oficial de Arquitectos de Galicia, 2004, ISBN 84-85665-63-5.

|  |  |
| --- | --- |
| Control de autoridades | 
* Wd: Q175112
* AAT: 300002737
* EBID: ID
* GEC: 0131825
* GND: 4346619-9
* MAG: 161974327
* PSH: 206

 |
**Phạm Hùng**, nado en Vinh Long o 11 de xuño de 1912, finado en Hanoi o 10 de marzo de 1988, foi Primeiro Ministro de Vietnam dende 1987 até 1988.

Traxectoria
-----------

Pham Hung naceu na Provincia de Vinh Long, no delta no río Mekong, no sur de Vietnam. Uniuse ao Partido Comunista de Indochina en 1930, sendo sentenciado a morte polos franceses, aínda que logo lle conmutaron a pena. Loitou contra os franceses e despois da Batalla de Dien Bien Phu rubiu rapidamente polo partido. En 1958 converteuse en Viceprimeiro Ministro.

Durante a Guerra de Vietnam, actuou como comisario dos Vietcong. Tamén traballou como Secretario de Interior despois do seu relativo curto período de Primeiro Ministro.

Faleceu dun ataque ó corazón o 10 de marzo de 1988.

Notas
-----

1. ↑  Obituario no *New York Times* *(en inglés)*

|  Primeiro Ministro do Vietnam |
| --- |
| *Segue a:* Phạm Văn Đồng | **Phạm Hùng**(1987-1988) | *Precede a:* Võ Văn Kiệt |
|  |

|  |  |
| --- | --- |
| Control de autoridades | 
* Wd: Q1349749
* WorldCat
* VIAF: 68981959
* BNF: 122313532
* EBID: ID
* FAST: 147217
* GND: 129340073
* ISNI: 0000 0000 8391 3112
* LCCN: n85047526
* Munzinger: 00000016155
* OL: OL212977A
* SUDOC: 031013554
* WikiTree: Phạm-89

 |
**Pham Van Dong** ,*Phạm Văn Đồng*, nado en Mo Duc o 1 de marzo de 1906, finado en Hanoi o 29 de abril de 2000, foi un político vietnamita e ex-Primeiro Ministro de Vietnam do Norte e do Vietnam reunificado.

Traxectoria
-----------

En 1926 viaxa a Guangzhou (no sur da China) para asistir a un curso de adestramento dirixido por Nguyen Ai Quoc (Ho Chi Minh) para logo ser admitido na Asociación Xuvenil Revolucionaria de Vietnam (predecesora do Partido Comunista de Vietnam).

En 1929 traballa para a asociación e é arrestado polos franceses, sendo sentenciado a 10 anos de cadea, que cumpre até 1936, cando se lle dá a amnistía.

En xeral, Pham Van Dong foi considerado como un destacado comunista e líder nacionalista; un dos máis fieis discípulos de Ho Chi Minh e unha das maiores figuras da Guerra de Vietnam. Coñeceuse como un político que tratou de manter unha posición neutral nos diversos conflitos dentro do partido, particularmente despois da unificación de Vietnam en 1975.

Foi Primeiro Ministro de Vietnam do Norte entre 1955 e 1976 e tamén Primeiro Ministro de Vietnam entre 1976 e 1987.

Faleceu o 29 de abril do 2000.

Notas
-----

1. ↑  "Pham Van Dong, Voice of Vietnam's Revolt, Dies at 94 - New York Times Obituary". Arquivado dende o orixinal o 10 de marzo de 2010. Consultado o 04 de xuño de 2010.

|  Primeiro Ministro de Vietnam do Norte |
| --- |
| *Segue a:* - | **Phạm Văn Đồng**(1955-1976) | *Precede a:* - |
|  |

|  Primeiro Ministro de Vietnam |
| --- |
| *Segue a:* Nguyen Hu Tho | **Phạm Văn Đồng**(1976-1987) | *Precede a:* Pham Hung |
|  |

|  |  |
| --- | --- |
| Control de autoridades | 
* Wd: Q358051
* WorldCat
* VIAF: 98117580
* BNF: 12037196w
* BRE: 4705767
* DeutscheBio: 11307168X
* EBID: ID
* FAST: 98768
* Filmportal: ID
* GEC: 0050685
* GND: 11307168X
* IMDb: nm0679640
* ISNI: 0000 0001 2283 3327
* LCCN: n82122234
* Munzinger: 00000005963
* NKC: jx20050428065
* NTA: 074145355
* OL: OL6549050A
* Persée: 659313
* SNAC: w6f194f3
* SUDOC: 028560663
* WikiTree: Phạm-80

 |
| Plesiadapiformes |
| --- |
| 
*Plesiadapis* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Infraclase: | Placentalia |
| Superorde: | Primatomorpha |
| Orde: | **Plesiadapiformes** |

 |
| Subordes |
| Micromomyidae 
Paromomyidae 
Picromomyidae 
Palaechthonidae 
Microsyopidae 
Chronolestidae 
Plesiadapidae 
Carpolestidae  |

Os **Plesiadapiformes** unha orde de mamíferos extinguidos, parte da superordem Primatomorpha do clado Euarchonta. Tamén chamados de Proprimates ou **Paeneprimates**, este grupo de euarcontes primitivos foi inicialmente concibido cunha subordem dos Primatas, mais debido á súa posición taxonômica aínda non moi clara, o status definitivo deste grupo aínda está aínda a ser estabelecido. Aquí seguen mantidos como unha orde independente, formando un trío cos Dermópteros e Primates, grupos coas cales variadamente teñen sido incorporados.

|  |  |
| --- | --- |
| Control de autoridades | 
* Wd: Q426505
* MAG: 2780348901

 |

|  |  |
| --- | --- |
| Identificadores taxonómicos | 
* EOL: 6909563
* Fossilworks: 40701

 |
Este artigo trata sobre a pleiotropía de fármacos. Para a pleiotropía en xenética véxase: Pleiotropía.
En farmacoloxía, a **pleiotropía** dun fármaco é o conxunto de accións que produce distintas daquela para a cal o axente foi especificacmente desenvolvido. Estas accións poden incluír os efectos adversos, que son prexudiciais, pero adoitan incluírse tamén os efectos beneficiosos adicionais que poida producir.

Por exemplo, os medicamentos estatinas son inhibidores da HMG-CoA redutase que actúan primariamente facendo decrecer a síntese de colesterol, pero que se cre que teñen outros efectos beneficiosos, como actuar como antioxidantes e estabilizar as placas ateroscleróticas, así como efectos adversos, principalmente problemas musculares, un aumento do risco de ter diabetes mellitus e unha elevación das transaminases hepáticas.. Os fármacos esteroides, como a prednisona e a prednisolona, teñen efectos pleiotrópicos sistémicos, pola mesma razón que os teñen as hormonas esteroides endóxenas naturais: as células do corpo teñen receptores que poden responder a elas, porque as endóxenas funcionan como mensaxeiros endócrinos.

Notas
-----

1. 1 2 3  Davignon J (xuño de 2004). "Beneficial cardiovascular pleiotropic effects of statins". *Circulation* **109** (23 Suppl 1): III39–43. PMID 15198965. doi:10.1161/01.CIR.0000131517.20177.5a.
2. ↑  Rod Flower; Humphrey P. Rang; Maureen M. Dale; Ritter, James M. (2007). *Rang & Dale's pharmacology*. Edimburgo: Churchill Livingstone. ISBN 0-443-06911-5.
3. ↑  Naci H, Brugts J, Ades T (xullo de 2013). "Comparative tolerability and harms of individual statins: a study-level network meta-analysis of 246 955 participants from 135 randomized, controlled trials" (PDF). *Circulation: Cardiovascular Quality and Outcomes* **6** (4): 390–99. PMID 23838105. doi:10.1161/CIRCOUTCOMES.111.000071.
4. ↑  Bellosta S, Corsini A (novembro de 2012). "Statin drug interactions and related adverse reactions". *Expert Opinion on Drug Safety* **11** (6): 933–46. PMID 22866966. doi:10.1517/14740338.2012.712959.

Véxase tamén
------------

### Outros artigos

* Efectos adversos
* Pleiotropía en xenética
*Para o pleomorfismo en bacterias ver pleomorfismo (microbioloxía).*
Micrografía que mostra células cunha marcada variación no seu tamaño e forma do núcleo.
O termo **pleomorfismo** utilízase en histoloxía e citopatoloxía para describir a variabilidade en tamaño, forma e tinguidura das células dun tecido e dos seus núcleos.

O pleomorfismo é característico de neoplasmas malignos, e da metaplasia. Porén, certos tipos (benignos) de células poden presentar tamén pleomorfismo, por exemplo, células neuroendócrinas ou na reacción de Arias-Stella.

En tumores
----------

As células anaplásticas de tumores mostran un marcado pleomorfismo. Os seus núcleos son caracteristicamente moi hipercromáticos, polo que se tinguen moi escuros, e son moi grandes. A relación núcleo-citoplasma pode aproximarse a 1:1 en vez das máis normais 1:4 ou 1:6. Poden orixinarse células xigantes, que son considerablemente maiores ca as súas veciñas e que posúen enormes núcleos ou varios núcleos (sincitios), os cales son variables e raros en forma e tamaño, con cromatina espesa e agrupada e grandísimos nucléolos.

Un exemplo de tumor no que se observan claramente estes cambios nas células é o carcinoma de célula xigante de pulmón.

En células non tumorais
-----------------------

Na reacción de Arias-Stella as células do endometrio uterino sofren unha serie de cambios, que aparentan ser cancerosos, pero que son benignos, e que se caracterizan polo agrandamento dos núcleos celulares e con frecuencia membranas nucleares irregulares, cromatina granular, vacuolización centronuclear, e inclusións pseudonucleares.

Cando se producen danos no epitelio da córnea con perda de células endoteliais, as células desprázanse en dirección á área lesionada para encher aquel espazo, aumentando o seu tamaño e tamén alterando a súa forma (pleomorfismo), o que ten como resultado a reparación da lesión.

Notas
-----

1. ↑  "biology on-line". Arquivado dende o orixinal o 08 de decembro de 2019. Consultado o 13 de xaneiro de 2013.
2. ↑  Travis, William D; Brambilla, Elisabeth; Muller-Hermelink, H Konrad et al. eds. (2004). Pathology and Genetics of Tumours of the Lung, Pleura, Thymus and Heart. World Health Organization Classification of Tumours. Lyon: IARC Press. ISBN 92-832-2418-3.  Arquivado 23 de agosto de 2009 en Wayback Machine.
3. ↑  Arias-Stella, J. (Jan 2002). "The Arias-Stella reaction: facts and fancies four decades after.". Adv Anat Pathol 9 (1): 12–23. PMID 11756756.

Véxase tamén
------------

### Outros artigos

* Citopatoloxía
* Anaplasia
* Cancro

|  |  |
| --- | --- |
| Control de autoridades | 
* Wd: Q3005740
* MAG: 142160229

 |
A Terra fotografada desde o espazo.
A **política verde** é unha ideoloxía que se basea esencialmente na preservación do medioambiente, e que loita pola prohibición de axentes e produtos químicos que se liberan na natureza (contaminación), e contra a explotación indiscriminada dos recursos naturais.

Argumentos
----------

Esta corrente inicia na década dos setenta, pero só consegue postos de goberno ata os oitenta.
As asociacións e grupos identifícanse por ser parte das estruturas económicas e sociais dos seus países e buscan modificacións ás leis como o dereito de vivir a salvo da contaminación.
Realizan accións para restabelecer os problemas de contaminación, saúde humana e preservación de lugares e especies.

Crítica
-------

A crítica principal é que os radicais queren modificar os sistemas desde a raíz.

Notas
-----

1. 1 2  Lomelí 2009.

Véxase tamén
------------

### Outros artigos

* Ecoloxía política
* Ecoloxismo
* Economía comunitaria
* Ecotasas
* Global Verde
* Imposto sobre o carbono
* Partido Verde

### Bibliografía

* Lomelí, Luís Felipe Gómez (2009). *El Ambientalismo*. México: Nostra Eds.
*Véxase tamén**:* Política económica anticíclica.A **política económica procíclica** consiste no conxunto de accións gobernamentais levadas a cabo no mesmo sentido que os ciclos económicos, é dicir, aumentar o gasto público e reducir os impostos durante os períodos de crecemento económico, e reducir o gasto e aumentar os impostos durante unha recesión.

As políticas económicas procíclicas son amplamente criticadas por acrecentar o ciclo económico, especialmente en situacións de recesión.

Véxase tamén
------------

* Política monetaria
* Sobreacumulación

Referencias
-----------

1. ↑  *(en inglés)* Why is Fiscal Policy Often Procyclical? National Bureau of Economic Research. 2005.
2. ↑  *(en castelán)*
Una propuesta de política fiscal para el crecimiento y el empleo. Economistas frente a la crisis. 7 de maio de 2014.
3. ↑  *(en castelán)* España entra en la espiral de la muerte. Arquivado 22 de agosto de 2017 en Wayback Machine. ATTAC. 25 de xullo de 2012.
Canguro - pintura en cortiza, Terra de Arnhem, Australia, contra o ano 1915.
A **pintura en cortiza** é un tipo de arte autóctona de Oceanía, peculiarmente de deseños abstractos e emblemáticos que se aplican sobre teas sen tramado, feitas precisamente de cortiza de árbore.

As obras fabrícanse mediante o raspado ou coloreado dos debuxos sobre o material, que primeiro se separa do tronco, despois se molla e finalmente sacódese ata que queda augado. É máis común o uso da cortiza interna da moreira, en específico da especie denominada *Morus papyrifera* L.. Os estilos e as imaxes plasmadas varían dun territorio a outro, dende concepcións sinxelas até gráficos complexos e moi elaborados. Hoxe en día fabrícase roupa mediante esta técnica no norte de Australia, Nova Guinea e rexións de Melanesia, sendo coñecida co nome de tapa.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pintura en cortiza***  |

### Ligazóns externas

* Aboriginal Art - Bark paintings
* Telstra National Aboriginal & Torres Strait Islander Art Awards.
* Buku-Larrnggay Mulka Art Centre and Museum in Yirrkala

|  |  |
| --- | --- |
| Control de autoridades | 
* Wd: Q4860878
* AAT: 300264815
* EBID: ID
* JSTOR: bark-painting

 |
|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Shenron vermello** (赤いシェンロン, *Akai Shenron*?) é un personaxe ficticio do anime Dragon Ball GT. É un dragón que concede desexos. Aparece ó ser empregadas as Bólas do Dragón de estrela negra. Foi convocado por Pilaf por primeira vez. A súa aparencia é similar á do Shenron normal excepto pola súa cor vermella, o cal lle dá o seu nome, e polo seu tamaño, cinco veces máis grande que o Shenron normal. Estas *Bólas do Dragón de estrela negra* teñen maior poder, xa que o Kamisama creounas moito antes de separarse de Piccoro e, tras a súa fusión de novo con el, volveron existir. Estas bólas son máis poderosas que ningunha das existentes, polo que este dragón pode cumprir desexos que non poderían conceder nin Shenron nin Polunga, porén, ten un gran e desastroso inconveniente: Unha vez activadas, o planeta onde se concede o desexo estoura no prazo dun ano. Soamente foi invocado dúas veces en toda a serie, antes de ser destruídas ó sacrificarse Piccoro. Unha foi cando Pilaf quería conquistar o mundo e en vez diso pediu converter a Son Goku en neno, e a outra foi cando Vexeta Bebé pediu un planeta preto da Terra idéntico ó Planeta Plant, antiga localización dos Tsufurs. Este Shenron vermello non debe ser confundido co dragón Kokuen no Ryū.

Véxase tamén
------------

### Outros artigos

* Lista de personaxes de Dragon Ball

| * v
* c
* e
Personaxes de Dragon Ball |
| --- |
| Guerreiros do espazo | Son Goku · Son Gohanda · Son Goten · Vexeta · Toranks · Pan · Bra · Raditz · Nappa · Barduck · Rei Vexeta · Turles · Brolin |
| Humanos | Bulma · Chichi · Mestre Mutenroi · Krilín · Yamcha · Yajirobe · Chaoz · Lunch · Ten Shin Han · Doutor Guero · Videl · Señor Satán · Oob |
| Namekianos | Piccoro · Kamisama · Piccoro Daimaō · Dende · Nail |
| Aliens | Freezer · Rei Cold · Máxico Boo · Babidi · Bebé |
| Androides | C-16 · C-17 · C-18 · C-19 · C-20 · Célula · Súper C-17 |
| Dragóns | Shenron · Polunga · Shenron vermello · Dragóns escuros |
| Outros | Señor Popo · Karín · Oolong · Puar · Pilaf |
*Retrato de Niccolo da Uzzano* por Donatello.
O ***Retrato de Niccolò da Uzzano*** é unha terracota policromada, atribuída ao escultor renacentista Donatello, que data de arredor de 1432. O seu tamaño é de 46 x 44 centímetros e atópase no Museo Nacional do Bargello de Florencia.

Historia
--------

O busto estaba no palacio de Niccolò da Uzzano (naquela época en Capponi), e foi vendido pola familia ao Estado en 1881, que é cando trasladouse ao Museo do Bargello. Os documentos antigos lembran como o retrato do estadista florentino, durante o século XVI foi empregado coma modelo por Cristofano dell'Altissimo para a serie de retratos de grandes personaxes da «serie gioviana» colocada no corredoiro da Galería Uffizi de Florencia.

A atribución a Donatello é moi controvertida, a obra estivo atribuída a Desiderio de Settignano por Janson (1957). Ponse en dúbida o tema do retrato, que só se coñece dende o século XVI e que pertencera ás obras do palacio de Capponi. Niccolò da Uzzano, foi un dos executores do testamento do antipapa Xoán XXIII, polo que entrou en contacto con Donatello para levar a cabo a execución do desexo de Xoán XXIII para a realización da súa tumba e é moi probábel que o encargara el mesmo ao escultor.

Descrición
----------

O traballo é da máis alta calidade e é un dos máis antigos retratos de busto do Renacemento. As liñas da faciana de carácter moi naturalista están moi marcadas, segundo parece e confirmado por unha restauración realizada, crese que veñen dun molde feito da máscara mortuoria do personaxe.

A pesar diso, a calidade da modelaxe relaciónase con algunhas obras de Donatello, coma as dos dous profetas Habacuc e Xeremías, realizadas entre os anos 1423 e 1435.

Bibliografía
------------

* Wirtz, Rolf C. (1998). *Donatello 1386-1466* (en inglés). Colonia, Könemann. ISBN 3-8290-0244-0.
San Martiño, patrón de Ourense
O **santoral** é a listaxe dos santos admitidos por unha confesión relixiosa, principalmente falando das cristiás, extensible tamén ó calendario litúrxico no que se indica a data na que se celebra a festividade en honor dun santo ou outra figura relixiosa. O calendario actualmente usado pola Igrexa católica, o calendario romano xeral, é unha versión modificada do costume paleocristián de conmemorar a morte dos mártires no seu aniversario. Coa continua canonización de crentes ó longo dos séculos, tódolos días do ano se conmemora polo menos a algún santo. Isto faise non só coa morte dos mártires: hoxe en día tamén se lembra a data da morte natural dos santos (os antigamente chamados *confesores*, en contraposición ós *testemuños* ou *μαρτυρες—*), que tamén son incluídos no calendario xunto con festividades coma a Pascua, o Pentecoste ou a Epifanía, relacionadas con eventos da vida de Xesús e a historia eclesiástica.

Na época medieval era costume indicar as datas dos eventos en relación ó calendario eclesiástico, datándoos ó estilo de "terceiro día de Advento" ou "noite de san Xoán". Do mesmo xeito, o nome de pía dos infantes adoitaba ser o da festividade que se celebrase no día dos seu nacemento ou bautismo. Aínda que menos frecuente na actualidade, nalgúns países de tradición católica ou ortodoxa, consérvase o costume de saudar e felicitar ás persoas polo día do seu santo ou onomástica.

A lista mencionada no santoral da Igrexa católica non presenta necesariamente coincidencia coas das outras cristiás, en concreto das do anglicanismo, calvinismo, luteranismo, presbiterianismo e en xeral das igrexas da Reforma, e proceden fundamental e inicialmente do chamado *Martiroloxio*. O santoral comprende diversos tipos ou niveis de santidade: beatos, mártires, santos, anxos, arcanxos etc.

Condicións para entrar no santoral
----------------------------------

Avogacías
---------

Ben sabido é que san Francisco de Asís protexe os animais, que santa Icía (*santa Cecilia*) a música, santa Bárbara os artilleiros e san Xoán Bosco o cinema. Trátase dunha asociación pagá, utilizada pola Igrexa para cristianizar os cultos antigos ou para fomentar o culto católico. Moitas destas avogacías reflíctense na representación habitual do santo, e unha posible clasificación dividiría entre as proteccións físicas (mesmo partes do corpo) e as abstractas.

#### Outras imaxes

* DiocesesDioceses
* San PedroSan Pedro

Véxase tamén
------------

### Ligazóns externas

* Santoral cronolóxico
* Santoral haxiográfico Arquivado 27 de maio de 2006 en Wayback Machine.
* Outro santoral, con varios clasificadores máis Arquivado 02 de setembro de 2011 en Wayback Machine.

|  |  |
| --- | --- |
| Control de autoridades | 
* Wd: Q688564
* AAT: 300390944
* GEC: 0141109
* GND: 4159384-4

 |
O **refrán** é un recurso poético consistente nun pequeno grupo de versos que se repiten nunha composición. Tradicionalmente atópase no principio da composición e repítese ao final de cada estrofa, aínda que os lugares onde aparece poden ser moi variables.

Na canción e na poesía actuais
------------------------------

Actualmente coñécese tamén como refrán unha estrofa que se repite varias veces nunha composición, e mesmo a parte que se quere salientar do poema ou da letra dunha canción. O refrán é, xa que logo, unha forma de repetición, base do ritmo, que lle dá ligazón e unidade ao poema ou á canción.

Na lírica medieval
------------------

Nas composicións medievais da lírica galego-portuguesa, o refrán é o verso ou o conxunto de versos que se repite ao final de cada obra.

Por exemplo, nas cantigas de amigo repítese o derradeiro verso en cada cobra da cantiga. Podémolo ver na seguinte cantiga de don Dinís:

Ai flores, ai flores do verde pino,  

se sabedes novas do meu amigo!  

ai Deus, e u é?  

  

Ai flores, ai flores do verde ramo,  

se sabedes novas do meu amado!  

ai Deus, e u é?  

  

Se sabedes novas do meu amigo,  

aquel que mentiu do que pôs comigo!  

ai Deus, e u é?  

  

Se sabedes novas do meu amado,  

aquel que mentiu do que mi há jurado!  

ai Deus, e u é?"  

(...)

Outros significados
-------------------

Para outro significado da palabra "refrán", véxase a entrada "proverbio".

Ver tamén
---------

Refraneiro

|  |  |
| --- | --- |
| Control de autoridades | 
* Wd: Q191609
* BNCF: 66693
* EBID: ID
* GND: 4177356-1
* LCCN: sh85112273

 |
**Rodan** foi unha banda estadounidense de post-hardcore activa entre os anos 1992 e 1995. A formación máis coñecida do grupo estaba composta por Jeff Mueller (guitarra/voces), Jason Noble (guitarra/voces), Tara Jane O'Neil (baixo/voces), e Kevin Coultas (batería).

Historia
--------

Rodan formouse en Louisville, Kentucky no ano 1992. Despois de que os baterías Jon Cook e John Weiss pasasen brevemente pola banda, en 1993 uniuse Kevin Coultas, que estaría co grupo ata a súa disolución. Tamén en 1993 a banda gravou a súa demo *Aviary* que tivo unha edición limitada. Posteriormente dúas cancións de *Aviary*; "Milk and Melancholy" e "Exoskeleton", foron regravadas e publicadas como o EP *How the Winter Was Passed*. Seis dos temas da demo tamén foron regravados por Bob "Rusty" Weston (de Shellac) e editados en 1994 como o álbum *Rusty*. A banda actuou como "Truckstop" na road movie de culto de 1994 *Half-cocked* á que tamén prestaron música para a súa banda sonora. Aínda que nunca fichou polo selo, Rodan tiña unha relación moi próxima a Simple Machines, contribuínda a varios recompilatorios e tocando no festival Working Holiday da discográfica. A banda tamén realizou unha sesión *John Peel* en 1995.

Rodan separouse en 1995 dedicándose os seus membros a outros proxectos musicais: O'Neil en Retsin e en varios traballos en solitario; Mueller en June of 44; Coultas e Noble en Rachel's; e Coultas e O'Neil en The Sonora Pine. Mueller e Noble crearon Shipping News a finais de 1996 e continuaron tocando ata que Jason Noble morreu de cancro o 4 de agosto de 2012. Jon Cook, o batería orixinal da banda, morreu en febreiro de 2013.

Discografía
-----------

### Álbums

| Álbum | Ano | Selo |
| --- | --- | --- |
| *Rusty* | 1994 | Quarterstick Records |
***Retorno a Tagen Ata*** é unha curtametraxe de Eloy Lozano, rodada en 1974 na Merca e A Valenzá baseada na novela homónima de Xosé Luís Méndez Ferrín.

Historia
--------

*Retorno a Tagen Ata* foi a primeira curta galega en rodarse no formato profesional de 35 mm. Rodada en condicións precarias e sen case presuposto no debut do director, presenta múltiples problemas técnicos pero mantén unha fonda vocación narrativa. A súa estrea foi nas III Xornadas de Cine de Ourense en xaneiro de 1975. A copia orixinal está no CGAI, institución que en 2011 realizou unha nova copia para proxeccións.

Sinopse
-------

Unha moza nova volve a Tagen Ata, a súa terra e un país sen liberdade, para se entrevistar co líder da resistencia interior, e personaxe misterioso. Na entrevista este dille que xa non hai motivos para a loita tras concederlle desde o poder central certa autonomía ao país.

Notas
-----

1. ↑  "Eloy Lozano, o cineasta que quería queimar Tagen Ata", artigo de Iago Martínez en *El País*, 22 de outubro de 2011 *(en castelán)*.
2. ↑  "Retorno ó cine con Eloy Lozano", artigo de Francisco X. Fernández Naval en *Faro de Vigo*, 24 de novembro de 2012.
3. ↑  Manuel González: *Cronoloxía do cine en Galicia 1970-1990* Arquivado 08 de outubro de 2013 en Wayback Machine. CGAI.

Véxase tamén
------------

### Ligazóns externas

* Ficha na AVG

|  |  |
| --- | --- |
| Control de autoridades | 
* Wd: Q20542368
* FilmAffinity: 847936
* IMDb: tt0216153

 |
**Robert Woonton**, nado en 1949 en Manihiki, é un político das Illas Cook que foi o seu primeiro ministro do 11 de febreiro de 2002 ata o 11 de decembro de 2004.

Traxectoria
-----------

Woonton estudou medicina en Fidxi, exercendo en hospitais de Wellington e Rarotonga, é membro do Partido Demócrata, e foi elixido deputado no Parlamento pola illa de Manihiki por primeira vez en 1994, nomeado ministro de Asuntos Exteriores Affaires, Inmigración, Recursos mariños e Agricultura en 1999 no goberno de coalición de Terepai Maoate. Converteuse en primeiro ministro ao cesar Terepai Maoate, tras a perda dun voto de confianza. promovido por el e formou un goberno de coalición con membros dos tres partidos presentes no Parlamento. Nas eleccións celebradas en setembro de 2004 o partido de Woonton logrou a maioría absoluta, pero o propio Woonton perdeu o seu escano en favor de Henry Puna  e Robert Woonton foi substituído por Jim Marurai á fronte do goberno en decembro. Máis tarde ocupou o posto de Alto Comisionado en Nova Zelandia pero cesou o 3 de marzo de 2007 por acusacións de negociar con deputados a formación dunha maioría alternativa para formar un novo goberno.

Notas
-----

1. ↑  *Cook Islands PM dumped*.TVNZ, 12 de febreiro de 2002
2. ↑  *Cook Islands PM forced to resign*. TVNZ, 13 de decembro de 2004
3. ↑  *Cook Islands envoy sacked for plot to oust own PM*, NZ Herald, 7 de marzo de 2006
4. ↑  *Wikileaks features Cook Islands*, *The Cook Islands Herald*, 30 de decembro de 2010
**Robert Sagna**, nado en Ziguinchor o 17 de abril de 1939, é un político senegalés e alcalde da súa cidade natal.

Traxectoria
-----------

Político cristián nun país de maioría musulmá, estudou en distintos seminarios do país (Oussouye, Karabane e Ziguinchor) e tivo unha educación moi relixiosa. De feito seu pai era evanxelizador e ten unha irmá máis vella monxa. Estudou un ciclo de formación profesional rural e logo continuou a súa formación estudando Economía en Gembloux (Bélxica) e París.

Logo duns primeiros traballos como axente de desenvolvemento rural, en 1974 entra na administración senegalesa como director dos Estudos de Planificación Agrícola, que dependían do Ministerio de Desenvolvemento Rural e Recursos Hidráulicos. En 1978 noméano secretario de estado de Recursos humanos e entra a formar parte do goberno do presidente Léopold Sédar Senghor. En 1981 ingresa no Partido Socialista Senegalés. Durante 22 anos seguidos foi ministro de distintas carteiras nos gobernos socialdemócratas do Senegal: Desenvolvemento humano; Pesca marítima; Equipamento e Transportes; Turismo; Información; Equipamento, Transportes e Mar; e Agricultura con rango de ministro de Estado. E dende 1985 ata a actualidade é o alcalde da cidade meridional de Ziguinchor, na rexión da Casamance, onde durante longo tempo estivo vixente un movemento separatista violento.

Nos últimos anos, logo da perda do goberno a mans dos liberais, Sagna converteuse nun membro díscolo do Partido Socialista Senegalés e líder da corrente Democracia e Solidariedade. Logo de o seu nome soar como un dos posíbeis candidatos socialistas ás eleccións presidenciais do 25 de febreiro de 2007, presentouse encabezando unha candidatura á parte denominada Takku Defaraat Sénégal, coa que colleitou unicamente un 2,58% dos votos, sufraxios procedentes na súa maior parte da súa rexión natal.

É ademais oficial da Lexión de Honra francesa, oficial da Orde Real de Bélxica, oficial da Orde Marítima francesa e cabaleiro da Orde de Malta.

Véxase tamén
------------

### Ligazóns externas

* Web persoal do político

|  |  |
| --- | --- |
| Control de autoridades | 
* Wd: Q3395969
* WorldCat
* VIAF: 218583492
* GND: 171728483
* LCCN: no2009083654

 |
O **saduceo** era un membro dun grupo relixioso xudeu vinculado coa aristocracia sacerdotal que exercía o poder ao redor da institución do Templo de Xerusalén.

Historia
--------

Buscaban a súa lexitimidade na descendencia de Sadoc, o sacerdote de Xerusalén que serviu aos reis David e Salomón. Esta familia controlou o templo dende a súa reconstrución ao redor do 520 antes de Cristo. Víronse desprazados do cumio do poder relixioso polos asmoneos. Co rei Xoán Hircano I recuperaron parte do seu poder afastando aos fariseos a finais do século II. Volveron perder influencia durante o reinado de Herodes para recuperala no período de goberno directo de Roma sobre Xudea cando volveron a ocupar a primacía na pirámide relixiosa, social e económica. Desapareceron coas guerras xudías e a destrución do Templo.

Doutrina
--------

Defendían a supremacía e centralidade do culto e sacrificios no Templo de Xerusalén, rexeitaban a resurrección dos mortos, a existencia de anxos e espíritos e defendían a colaboración con Roma. Cinguíanse ao texto do Pentateuco sendo remisos a admitiren novas doutrinas ou tradicións. Vían aos asmoneos e herodianos como \*advenedizos. Flavio Xosefo preséntaos como unha elite pragmática, mentres os Evanxeos sinópticos amósaos como inimigos da doutrina e persoa de Xesús de Nazaret. Os Feitos dos Apóstolos considéranos contrarios á predicación de Pedro e Xoán o Evanxelista.

Véxase tamén
------------

### Bibliografía

* Jonh P. Meier *A Marginal Jew* IIII, 2001.
* Trautmann, *Zeichenhafte Handlungen*, 1980.
* James D. G. Dunn *Unity and Diversity in the New Testament*, 1977.
* J. Neusner, *Fromm Politics to Piety*, 1973.

|  |  |
| --- | --- |
| Control de autoridades | 
* Wd: Q182682
* BRE: 3527569
* EBID: ID

 |
**RubyGems** é un xestor de paquetes para Ruby que proporciona un formato estándar para distribuír programas ruby e librarías (contedores chamado "gems" (xemas)), é unha ferramenta deseñada para xestionar facilmente a instalación de xemas, e un servidor para distribuílas. RubyGems é agora parte da libraría estándar dende a versión 1.9 de Ruby.

Deseño de xemas
---------------

A estrutura interna das xemas segue sempre o seguinte patrón:

```
CHANGELOG   # listaxe de cambios
README      # ficheiro LEAME
Rakefile    # ficheiro de instalación ou código a executar con rake
lib/        # situación das clases e código da xema
LICENSE     #licenza
RUNNING_UNIT_TESTS # outros documentos explicativos
init.rb     # inicializador, cando se instala a xema se executa este inicializador
test/       # cartafol para os test

```

Segundo as convencións esta estrutura é obrigatoria, asemade de facer tests para a xema e para cada clase.

Véxase tamén
------------

### Ligazóns externas

* Ferramenta oficial de documentación de Rubygems
* Artigo do Linux Journal
**Sally K. Ride**, nada en Encino (California) o 26 de maio de 1955 e finada en La Jolla o 23 de xullo de 2012, foi unha astronauta estadounidense.

Traxectoria
-----------

Sally Ride ante un panel de control
A súa familia procedía de Derbyshire (Inglaterra) e por vía materna de varias xeracións de daneses menonitas emigrados aos Estados Unidos de América. Estudou na Universidade de Stanford graduándose en física e inglés, no segundo obtén unha distinción ao analizar a temática da graza nas obras de Shakespeare, Hamlet e A tempestade. No 1975, obtén a mestría en física, no 1978 o doutoramento pola Universidade de Stanford polo estudo da interacción dos raios X no medio interestelar.

Sally Ride é recoñecida como a primeira estadounidense en viaxar ao espazo. Membro da primeira tripulación de astronautas da NASA en incluír mulleres, rompeu cunha barreira dun cuarto de século de astronautas exclusivamente brancos e varóns cando foi escollida para a sétima misión en transbordador espacial, a misión STS-7 en 1983..

Despois dun segundo voo espacial, Ride serviu nos paneis de investigación sobre a explosión do transbordador espacial Challenger e do transbordador espacial Columbia que supuxo a desintegración das naves e a morte das tripulacións. En ambas investigacións Ride defendeu o erro da axencia espacial en apertar para cumprir coa data de saída e apuntou a fallos internos de organización..

Ride foi a cofundadora dunha compañía para a promoción da ciencia de base e a educación infantil, en especial a feminina. Co mecenado da compañía SRS sacou ao mercado unha serie de doce libros científicos orientada ao público xuvenil titulada *Cool Careers in Science*, onde se describían perfís de posíbeis carreiras na ciencia, dende a veterinaria á microbioloxía, a maioría deles representados por mulleres..

Recoñecementos
--------------

En 2022, a figura de Wilma Mankiller foi homenaxeada ao ser a protagonista da segunda das moedas estadounidenses dun cuarto de dólar da serie Mulleres Americanas, dedicada ás mulleres máis representativas da historia dos Estados Unidos.

Notas
-----

1. 1 2  Sherr, Lynn (2014). *Sally Ride AMERICA'S FIRST WOMAN IN SPACE*. Simon and Schuster.
2. ↑  *Historic Ride: NASAs Ad Gave Physicist Wings*. Wasinghton Post. 1983.
3. ↑  Kevles, Bettyan (2006). *Almost heaven, the story of women in Space*. Cambridge Mass.
4. ↑  "Dr. Sally Ride Quarter". *United States Mint*.

Véxase tamén
------------

### Outros artigos

* Mulleres na NASA
* Mulleres no espazo
* Transbordador espacial
* Transbordador espacial Challenger

### Ligazóns externas

* Reach for the Stars with Sally Ride, Regents Lecture, Universidade de California, vídeo

|  |  |
| --- | --- |
| Control de autoridades | 
* Wd: Q49285
* WorldCat
* VIAF: 85916849
* EBID: ID
* FAST: 101912
* FemBio: 23214
* GND: 159876850
* IMDb: nm0725790
* ISNI: 0000 0001 1494 8175
* LCCN: n82151966
* NASA: ride-sk
* NDL: 00473767
* NKC: xx0092381
* NNDB: 000025090
* NTA: 30491617X
* OL: OL241616A
* SNAC: w6r030v0
* UNZ: RideSally
* WikiTree: Ride-21

 |
Selo de Khilderico I, rei dos salios entre o 457 e o 481, coa inscrición *CHILDERICI REGIS*, atopado na súa tumba en Tournai.
Os pobos **salios** eran a porción do pobo xermánico dos francos que habitaba, a mediados do século III a. C. na rexión do curso inferior do río Rin, nos actuais Países Baixos, Bélxica e noroeste de Alemaña. Como todos os pobos xermánicos, non tiveron rexistros históricos escritos (a escritura rúnica dos xermanos de Escandinavia usábase con fins exclusivamente relixiosos) ata a súa mestizaxe cos pobos románicos de Europa nos séculos seguintes. A súa historia previa á adquisición da escritura coñécese só a través da tradición oral (maioritariamente de carácter mítico e, polo tanto, de dubidosa credibilidade). A primeira historia escrita dos francos está no libro *Historia francorum* (*Historia dos francos*), escrito por Gregorio de Tours, bispo de Tours logo santificado, quen naceu e morreu no reino franco de Neustria, (Riom c. 538 - Tours c. 594). Segundo estas crónicas (que son parte dunha historia eclesiástica reproducida nun manuscrito do século VIII), o primeiro Duque ou Rei dos francos salios foi Faramundo.

Os francos salios recollen as súas primeiras leis por escrito no ano 511, xurdindo, entón, a coñecida expresión lei sálica, aínda que cun contido distinto do que ten hoxe día (é dicir, a exclusión das mulleres do goberno dun estado), pois eles trataban cuestións xurídicas civís e criminais no máis amplo sentido. Esta dexeneración connotativa deriva de que o rei francés Henrique IV, no século XVI, resucitou parte desta vella lexislación, para apartar da liña sucesoria á súa rival, Sabela Clara Uxía, neta de Henrique II de Francia, e filla de Filipe II de España. Desde entón, a lei sálica é sinónimo da discriminación feminina nas liñas sucesorias a un trono real en toda Europa.

Véxase tamén
------------

* Lei sálica.
* Chamavi.

|  |  |
| --- | --- |
| Control de autoridades | 
* Wd: Q939852
* EBID: ID

 |
É unha das parafilias menos condenadas socialmente e tamén unha das máis comúns.
**Salirofilia** (do latín *Saliro,* fluídos salgados, e *filia,* atracción por) é o fetiche pola saliva e pola suor (fluídos orgánicos que conteñen sal), o que inclúe intensa atracción e/ou desexo sexual por:

* Lamber alguén ou algún obxecto erótico;
* Ser lambido por determinadas persoas;
* Ver outras persoas lambendo;
* Ver suor e/ou saliva escorrendo;
* Lamber suor e/ou;
* Sentir o cheiro de suor de determinadas persoas;

Así como noutras parafilias, esa atracción non é necesariamente indiscriminada, acostumando estar restrinxida a atracción por suor e saliva en determinados contextos e de determinadas persoas. Xeralmente durante as preliminares ou durante o acto sexual en si con alguén se sente atraído. Ou sexa, non significa que a persoa ten atracción por calquera suor, por lamber calquera persoa ou en calquera contexto nin por todas as posibilidades.

Ese fetiche pode incluír o uso da saliva como lubricante xenital para facilitar a penetración.

A atracción pola suor pode ser causada por feromonas.

Notas
-----

1. ↑  Salirophilia[*Ligazón morta*] Definición en inglés en *Kinky Match*
Sam Gyeop Sal - 삼겹살.
O **samgyeopsal** (en hangul: 삼겹살, hanja 三겹살) é un prato moi popular da cociña coreana. É un prato que acostuma servirse de xantar, consistente principalmente en lonchas de carne de touciño, servido ao estilo e coa mesma aparencia que o galbi, isto é, carne adobada con allo, sal e aceite de sésamo e cociñada á grella.

Características
---------------

As pezas de carne cociñada adóitanse pór nunha folla de leituga ou nalgunha folla de verdura, xunto con arroz cocido e algo de ssamjang, unha pasta elaborada cunha mestura de diversos ingredientes, como pode ser unha pasta de chili (gochujang) ou de soia (doenjang), e acostúmese comer coa man. Acostuma servirse con pementos verdes (que non son picantes) e anacos de allo cru, remollado en prebe de ssamjang, así como levar cebolas de primavera en forma de ensalada que lle proporciona un toque verde á carne de porco. Fai boa combinación co soju, unha bebida alcohólica coreana.

|  |  |
| --- | --- |
|  | Wikimedia Commons ten máis contidos multimedia na categoría:  ***Samgyeopsal Modificar a ligazón no Wikidata*** |
**Poble Lliure** (**PL**) é unha organización independentista e socialista catalá. Forma parte de Esquerra Independentista dels Països Catalans, espazo dende o que defende unha estratexia de unidade popular coas restante organizacións que integrantes.

Historia e características
--------------------------

Naceu en novembro de 2014, a partir da confluencia de militantes históricos de Esquerra Independentista das décadas de 1980 e 1990, de militantes do Moviment de Defensa de la Terra i de Maulets, dos sindicatos estudantís e de "xente vinculada a movementos de defensa do territorio, a habitación e os dereitos sociais".

Poble Lliure considera a Candidatura d'Unitat Popular (CUP) como a organización de masas da unidades popular nos Països Catalans e está vinculada aos sectores esquerdistas e independentistas que, no seu momento, se mostraron partidarios de concorrer ás eleccións ao Parlament de Catalunya de 2012 e ás do Parlamento Europeo de 2014.

Aposta tamén por inserirse en plataformas amplas do que denominan "Poble en lluita" (plataformas de loita polo territorio, contra as liñas de alta tensión eléctrica, antimilitaristas, de solidariedade internacionalista, a Plataforma pel Dret a Decidir del País Valencià ou a Assemblea Nacional Catalana (ANC), expresión organizada do soberanismo en Cataluña.

Notas
-----

1. ↑  *Neix "Poble Lliure", la nova organització estratègica de l'esquerra independentista*, nova en Llibertat.cat o 30 de novembro de 2014.
2. ↑  *No podem renunciar a l'alliberament social i nacional dels Països Catalans*, nova en Llibertat.cat o 7 de decembro de 2014
3. ↑  *Poble Lliure i Endavant: dues visions d’articular la unitat popular* Arquivado 03 de marzo de 2016 en Wayback Machine. nova en Directa.cat. o 3 de decembro de 2014

Véxase tamén
------------

### Ligazóns externas

* Páxina web oficial *(en catalán)*
O **plaxio** é o acto de asinar, presentar e publicar unha obra intelectual de calquera natureza (texto, música, obra pictórica, fotografía, obra audiovisual etc) contendo partes dunha obra que pertenza a outra persoa sen o permiso do autor. No acto de plaxio, aprópiase indebidamente da obra intelectual doutra persoa, asumindo a autoría.

Etimoloxía
----------

Provén do latín *plagium*: acción de roubar unha persoa, secuestrar, vender homes libres como escravos, relacionada ao verbo plaxio, con significado análogo, de modo que a etimoloxía implica un acto criminoso.

Plaxio non é a mesma cousa que parodia. Na parodia, hai unha intención clara de homenaxe, crítica ou de sátira, non existe a intención de enganar o lector ou o espectador canto á identidade do autor da obra.

Para evitar acusación de plaxio cando se utilizar parte dunha obra intelectual na creación dunha nova obra, recoméndase parafrasear o texto da fonte consultada e colocar sempre créditos completos para o autor, seguindo as normas da Associação Brasileira de Normas Técnicas, especialmente no caso de traballos académicos onde normalmente se utiliza a cita bibliográfica.

Exemplo de plaxio
-----------------

Un caso considerado clásico de plaxio académico se deu coa obra de 1930 *La Vie des Fourmis* de Maurice Maeterlinck, libro no cal o autor belga fóra acusado de copiar a obra *The Soul of the White Ant* do naturalista e escritor surafricano Eugène Marais, publicada orixinalmente en revistas ao longo dos primeiros anos da década de 1920.

Notas
-----

1. ↑  Definicións no *Dicionario da Real Academia Galega* e no Portal das Palabras para *plaxio*.
2. ↑  LEWIS, Charlton T. SHORT Charles. "A Latin Dictionary". Consultado o 30/12/2013.
3. ↑  LEWIS, Charlton T. SHORT Charles. "A Latin Dictionary". Consultado o 30/12/2013.
4. ↑  David E. Bignell (21/10/2003). "TERMITES: 3000 VARIATIONS ON A SINGLE THEME". Arquivado dende o orixinal o 27/08/2007. Consultado o 5/4/2017.

Véxase tamén
------------

### Ligazóns externas

* American Historical Association, "Statement on Standards of Professional Conduct" (2005)
* Citation Plagiarism
* Deja Vu: A Database of Duplicate Citations in the Scientific LiteratureArquivado 08 de setembro de 2008 en Wayback Machine.

|  |  |
| --- | --- |
| Control de autoridades | 
* Wd: Q164666
* AAT: 300055298
* BNCF: 17653
* BNF: 126507442
* EBID: ID
* GEC: 0132385
* GND: 4046196-8
* JSTOR: plagiarism
* LCCN: sh85102580
* NDL: 01158527
* NKC: ph569430

 |

|  |  |
| --- | --- |
| Identificadores | 
* MeSH: D015714
* UMLS: C0032063

 |
En cor azul o rodapé nunha parede.
O **rodapé** ou **zócolo** é a franxa na parte inferior dunha parede que está pintada dunha cor distinta a esta ou feita doutro material. O termo **friso** refírese só á faixa cando se pinta doutra cor e non ter que ir obrigatoriamente a rentes do chan.

Os rodapés adoitan estar formados por un conxunto de táboas de madeira, aínda que, como dixemos, pode tratarse doutro material como pedra, mármore, plástico, cerámica etc, sendo a súa finalidade protexer a parede de patadas, desgaste e da sucidade do chan ou durante a súa limpeza, e, por veces, decorala. A colocación da tira faise ao redor das paredes de aí o nome roda+pé. O rodapé pode ir pegado ou parafusado á parede. Algúns rodapés ou zócolos teñen adornos con fins decorativos.

Tamén se coñece co nome de rodapé á parte final dun texto ou páxina, que non pertence ao seu corpo, tamén chamado simplemente de pé.

Notas
-----

1. ↑  Definicións no *Dicionario da Real Academia Galega* e no Portal das Palabras para *zócolo*..
2. ↑  Definicións no *Dicionario da Real Academia Galega* e no Portal das Palabras para *rodapé*.
3. ↑  *Gran dicionario Xerais da lingua galega*, Vigo, Xerais, 2009
4. ↑  VV. AA. (2012) *Vocabulario forestal*, Universidade de Santiago de Compostela, Deputación de Lugo.

Véxase tamén
------------

### Outros artigos

* Parede

|  |  |
| --- | --- |
| Control de autoridades | 
* Wd: Q1630557
* AAT: 300002681
* MAG: 2777494295

 |